Diari Oficial de la Generalitat Valenciana


Sumari del DOGV 2143, del 12-11-1993 (1993/829749)

RESOLUCIÓ de 8 d'octubre de 1993, de la Direcció General de Patrimoni Artístic de la Conselleria de Cultura de la Generalitat Valenciana per la qual es fa pública la delimitació de l'entorn de protecció i s'obre un període d'informació pública en l'expedient incoat per a la declaració com a monument de l'església de Sant Vicent Màrtir, de Guadassuar (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2143

Data del DOGV
:   12-11-1993

Secció del DOGV
:   ALTRES DISPOSICIONS

Número del document
:   1993/829749


Data del document
:   08-10-1993

Organisme emissor
:   Conselleria de Cultura

Tipus de document
:   Resolució

Resolució de 8 d'octubre de 1993, de la Direcció General de Patrimoni Artístic de la Conselleria de Cultura de la Generalitat Valenciana, per la qual es fa pública la delimitació de l'entorn de protecció i s'obre un període d'informació pública en l'expedient incoat per a la declaració com a monument de l'església de Sant Vicent Màrtir, de Guadassuar (València).  
Donat que es troba en tramitació l'expedient per a la declaració com a monument a favor de l'església de Sant Vicent Màrtir, de Guadassuar, de València, incoat per resolució de la Direcció General de Belles Arts, Arxius i Biblioteques de data de 21 d'octubre de 1982 (BOE de 07.12.82), resolc:  
1. Fer pública la delimitació de l'entorn de protecció de l'església de Sant Vicent Màrtir, de Guadassuar (València), d'acord amb els annexos que s'adjunten a aquesta resolució.  
2. Continuar amb la tramitació de l'expedient d'acord amb les disposicions vigents.  
3. Conforme a allò que es preveu en l'article 87 de la Llei de Procediment Administratiu, obrir un període d'informació pública per tal que aquelles persones que tinguen interès puguen examinar l'expedient per a la declaració com a Monument, durant el termini de 20 dies, a partir de la publicació d'aquesta resolució en el Diari Oficial de la Generalitat Valenciana. L'expedient estarà a disposició de les persones interessades en la Direcció General de Patrimoni Artístic, Servei de Patrimoni Arquitectònic, de la Conselleria de Cultura, avinguda de Campanar, número 32, de València, de 9 a 14 hores.  
4. Que aquesta resolució es publique en el Diari Oficial de la Generalitat Valenciana i es notifique en el Registre General de Béns d'Interès Cultural per a l'anotació preventiva.  
Contra aquesta resolució, donat que és un acte de tràmit, n escau cap recurs.  
València, 8 d'octubre de 1993.  
El Director General de, Patrimoni Artístic:  
Salvador Aldana Fernández.  
ANNEX I  
Motivació de la delimitació proposada  
El criteri general seguit per a la delimitació de l'entorn de protecció de l'església de Sant Vicent Martir de Guadassuar consisteix a incloure dins de la seua àrea els elements urbans següents:  
- Parcel·les que limiten directament amb la que ocupa el BIC ja que qualsevol intervenció que s'hi realitze pot afectar-lo visualment o físicament.  
- Parcel·les que donen al mateix espai visual que el BIC i que en constitueixen l'entorn visual i ambiental immediat, en el qual qualsevol intervenció que es realitze pot suposar una alteració de les condicions de percepció del monument o del caràcter del seu espai urbà.  
- Espais públics en contacte amb al BIC i les parcel·les enumerades anteriorment, les quals constitueixen part de l'ambient urbà immediat del BIC.  
- Edificis o qualsevol element del paisatge urbà que, encara que no estiguen prop del BIC n'afecten molt la percepció.  
ANNEX II  
Area de protecció  
A) Descripció literal de la delimitació Aquesta església es troba situada dins una illa de coses, sensiblement rectangular, amb els costats majors orientats en direcció nord-sud. L'ajuntament es troba a una illa de coses de proporcions similars, a continuació i a l'est de l'illa anterior.  
Origen: vèrtex sud-oest de l'illa en qui es troba l'església.  
Sentit: sentit horari.,  
Línia delimitadora: des de l'origen, la línia continua per l'alineació oest de l'illa de coses, en direcció nord, creua el carrer i recorre parcialment l'illa de coses amb la qual enfronta en direcció oest, la voreja i en recorre les façanes oest, nord i est, creua el carrer i recorre l'alineació est de l'illa de coses en què es troba l'Ajuntament en direcció sud, creua el carrer i recorre l'alineació est de l'illa següent, gira pel vèrtex sud-est i recorre l'alineació sud d'aquesta illa de coses i la següent, gira i recorre l'alineació oest de la nova illa en què es troba fins que arriba, creuant el Carrer, a l'origen.  
B) Delimitació gràfica  
S'hi adjunta un plànol per a la publicació.  
Veure imatge